b'\n_START_ARTICLE_\nJean-Michel Byron\n_START_SECTION_\nKariera\n_START_PARAGRAPH_\nByron se je rodil kot Jean-Michel Byron DuPlessis. Z glasbeno kariero je za\xc4\x8del leta 1983 kot studijski pevec. Byron prihaja iz mesta East London, Ju\xc5\xbenoafri\xc5\xa1ka republika. Srednjo \xc5\xa1olo je obiskoval na \xc5\xa1oli John Bissicker High School. Byron je kot pevec sodeloval na koncertih srednje \xc5\xa1ole._NEWLINE_Byron se je pridru\xc5\xbeil skupini Toto med snemanjem skladb za album Past to Present 1977\xe2\x80\x931990. Byron je prispeval glavni vokal na vseh novih \xc5\xa1tirih skladbah, ki so iz\xc5\xa1le na tem albumu, vklju\xc4\x8dno s skladbo\xc2\xa0\xc2\xbbLove Has the Power\xc2\xab. Byronov stil (me\xc5\xa1anica rocka in R&B-ja) je bil druga\xc4\x8den od stilov prej\xc5\xa1njih vokalistov skupine, nanj je vplival zlasti George Michael. Album je takoj po izdaji postal hit, dosegel je Top 20 na lestvicah albumov v \xc5\xa1tirih dr\xc5\xbeavah, vklju\xc4\x8dno z Nem\xc4\x8dijo in \xc5\xa0vico, album pa je izzval tudi kriti\xc4\x8dni odziv. Recenzenti so imeli me\xc5\xa1ane opombe glede Byronovih pevskih sposobnosti. Recenzent William Ruhlmann s portala AllMusic je dejal, da je Byron usmerjen v soul bolj kot kdo izmed njegovih predhodnikov._NEWLINE_Zalo\xc5\xbeba skupine Toto je Byrona vsilila skupini. Ostali \xc4\x8dlani skupine temu niso bili naklonjeni zaradi Byronovega stila petja, ki se je razlikoval od progresivnega rocka, ki ga je izvajala skupine. Kljub temu, da je album bil uspe\xc5\xa1en so se stvari poslab\xc5\xa1ale. Med promocijsko turnejo leta 1990 se je za\xc4\x8del konflikt med Byronom in ostalimi \xc4\x8dlani skupine. Njegov vzvi\xc5\xa1en na\xc4\x8din obna\xc5\xa1anja je razjezil ostale \xc4\x8dlane skupine, vplival pa je tudi na obo\xc5\xbeevalce skupine. Kitarist skupine, Steve Lukather je opisal Byronovo vedenje na odru:\xc2\xa0\xc2\xbbByron je pri\xc5\xa1el na oder in za\xc4\x8del plesati okrog. Gledam Jeffa z izbuljenimi o\xc4\x8dmi. Na vajah je Byron mirno sedel, sedaj pa ple\xc5\xa1e kot Michael Jackson\xc2\xab._NEWLINE_Skupina je prenehala z vabljenjem dodatnih vokalistov, Steve Lukather je tako prevzel vlogo glavnega pevca, Byron pa je postal spremljevalni pevec._NEWLINE_Zaradi nenaklonjenosti do Byrona je skupina iz filma o turneji Toto Live odstranila vse skladbe, ki jih je izvajal Byron, njegov studijski prispevek skupini pa je \xc5\xa1e vedno vro\xc4\x8da tema med kritiki in posli\xc5\xa1alci. Po odpustitvi iz skupine je Byron izdal solo album Byron, ki je vseboval alternativno verzijo skladbe\xc2\xa0\xc2\xbbLove Has the Power\xc2\xab._NEWLINE_Kasneje je Byron sodeloval s skupino\xc2\xa0\xc2\xbbMichael Sanders & the One Tribe Nation\xc2\xab, ki je izvajala me\xc5\xa1anico jazz rocka in funka. Leta 2005 je skupina izdala debitantski album Servants of a Lesser God. Album vsebuje Byronove skladbe in skladbe Luisa Conteja in Andyja Vargasa in je izzval pozitivne odzive kritikov, kot je Morley Seaver s portala antimusic.com, ki je pohvalil predvsem hipnoti\xc4\x8dno me\xc5\xa1anico glasbene virtuoznosti in prijetne melodije za u\xc5\xa1esa._NEWLINE_Byron je sodeloval tudi pri albumu organizacije\xc2\xa0\xc2\xbbStar Jasmine Music Foundation\xc2\xab\xc2\xa0Star Jasmine, ki je iz\xc5\xa1el leta 2007. Album vsebuje Byronove skladbe, ki so jih izvedli glasbeniki kot so Ginger Baker in Van Morrison. Organizacija ima v okolici Santa Barbare glasbeno \xc5\xa1olo, ki mladim prostovoljno posoja instrumente in jih u\xc4\x8di igranja nanje.'